ไทยปฏิเสธออกวีซ่าให้ น้องสาวดาไล ลามะ มางานเทศกาลศิลปวัฒนธรรมธิเบต
กระทรวงการต่างประเทศของไทยแถลงข่าวปฏิเสธออกวีซ่าท่องเที่ยวแก่น้องสาวขององค์ดาไล ลามะ จากความกังวลว่าอาจก่อความขุ่นเคืองแก่จีนJetsun Pema น้องสาวของผู้นำจิตวิญญาณแห่งธิเบต ซึ่งลี้ภัยอยู่ในอินเดียเช่นเดียวกับองค์ดาไล ลามะ มีกำหนดเข้าร่วมงานแสดงทางวัฒนธรรมในกรุงเทพฯ เป็นเวลา 3 วันที่จะเริ่มตั้งแต่วันศุกร์นี้ (5 มี.ค.53) จนกระทั่งถูกสถานทูตไทยในนิวเดลีปฏิเสธออกวีซ่าแก่เธอเราสนับสนุนการแสดงทางวัฒนธรรม แต่ในกรณีของน้องสาวองค์ดาไล ลามะ เราขอสงวนสิทธิ์ของเราในการปฏิเสธคำขอวีซ่าของเธอเช่นเดียวกับสามี เพราะว่าเราไม่ต้องการเข้าไปเกี่ยวข้องกับการเมืองระหว่างประเทศ นายชวนนท์ อินทรโกมาลย์สุต เลขานุการรัฐมนตรีว่าการกระทรวงการต่างประเทศกล่าวน้องสาววัย 69 ปีขององค์ดาไล ลามะ มีกำหนดบรรยายเกี่ยวกับคำสอนของศาสนาพุทธแก่ผู้ลี้ภัยชาวธิเบต ซึ่งทางกระทรวงการต่างประเทศของไทยกังวลว่าอาจไปแตะต้องประเด็นอ่อนไหวใน เรื่องบทบาทของจีนต่อเขตเทือกเขาหิมาลัยความกังวลของไทยมีขึ้นตามหลังความสัมพันธ์ที่ตึงเครียดขึ้นเรื่อยๆ ระหว่างจีนและสหรัฐฯ หลังการเข้าพบประธานาธิบดีบารัค โอบามา ขององค์ดาไล ลามะ ที่ทำเนียบขาวเมื่อเดือนที่แล้วทั้งนี้ จีนลงทุนอย่างมากในภาคกสิกรรมและอุตสาหกรรมของไทย และทั้งสองประเทศมีความสัมพันธ์ทางการทูตอันแนบแน่นยาวนาน
กระทรวงการต่างประเทศของไทยแถลงข่าวปฏิเสธออกวีซ่าท่องเที่ยวแก่น้องสาวขององค์ดาไล ลามะ จากความกังวลว่าอาจก่อความขุ่นเคืองแก่จีน Jetsun Pema น้องสาวของผู้นำจิตวิญญาณแห่งธิเบต
ธิเบต,เทศกาลศิลปวัฒนธรรมธิเบต